Navarra Suma talde parlamentarioari atxikitako foru parlamentari José Luis Sánchez de Muniáin Lacasia jaunak 10-22/PES-00327 galdera idatzia egin du. Hori dela-eta, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dio:

* Instalazioen errentaren ordainketan Estudios Melitón SL enpresak Nasuvinsari zenbateko hau zor dio: 25.874,64 euro (BEZa barne), 2022ko urtarrilaren 1etik abuztuaren 31ra bitarteko aldiagatik
* Nasuvinsak ez du inoiz errentamendu kontratuko errentaren ordainketarako bigarren gabealdirik sinatu Estudios Melitón SLrekin. Gabealdia 2021eko abenduaren 31n amaitu zen.
* Errentamenduaren indarraldian errentariaren kontura izan ziren instalazioen mantentze-lanak. 2022ko urtarrilaren 1etik aurrera errenta ez ordaintzearen ondorioz kontratua suntsiarazi zen (suntsiarazpena urte bereko abuztuaren 19an jakinarazi zen), eta harrezkero Nasuvinsari dagozkio mantentze-lanak.
* Mantentze-lan nagusiak dira lurzatia garbitu eta belar-sastrakak kentzea eta instalazioetako ateetako sarraila-zilindroak aldatzea. Nasuvinsak 806,23 euro ordaindu ditu lan horiengatik.
* Mantentze-lanak zuzenean adjudikatu zitzaizkion Tasubinsari, haien zenbatekoak horretarako bidea ematen baitu, Nafarroako Kontratu Publikoei buruzko Foru Legearen babesean.
* Nasuvinsak ez du inolako jarduerarik egin Estudios Melitón SLri errentan emandako instalazioetan.

Hori guztia jakinarazten dut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2022ko abenduaren 5ean

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena